P6_TA(2005)0525
Inimõigused ja ajakirjandusvabadus Tuneesias ning WSIS
Euroopa Parlamendi resolutsioon inimõiguste ja ajakirjandusvabaduse kohta Tuneesias ning
hinnangu kohta Tunises toimunud infoühiskonna maailma tippkohtumisele
Euroopa Parlament ,
—võttes arvesse Euroopa Liidu ja Tuneesia vahel allkirjastatud Euroopa –Vahemere piirkonna assotsiatsioo-
nilepingu (1) artiklit 2;
—võttes arvesse oma varasemaid resolutsioone inimõiguste olukorra kohta Tuneesias ja eriti 29. sep-
tembril 2005 vastu võetud resolutsiooni (2);
—võttes arvesse komisjoni 21. mai 2003. aasta teatist “Uus tõuge ELi ja Euroopa partnerite koostöös
toimuvale tegevusele inimõiguste ja demokratiseerimise valdkonnas ”(KOM(2003)0294);
—võttes arvesse komisjoni 11. märtsi 2003. aasta teatist “Laienenud Euroopa –Naabruspoliitika: uus
raamistik suhetes ida- ja lõunanaabritega ”(KOM(2003)0104);
—võttes arvesse komisjoni 12. aprilli 2005. aasta teatist Euroopa –Vahemere piirkonna partnerluse küm-
nenda aastapäeva kohta ja tööprogrammi kohta viie järgneva aasta väljakutsetele vastamiseks(KOM(2005)0139);
—võttes arvesse nõukogu poolt 2004. aasta juunis vastu võetud ELi suuniseid inimõiguste eest võitlejate
kohta;
—võttes arvesse Kairos 15. märtsil 2005 ja Rabatis 21. novembril 2005 vastu võetud Euroopa –Vahemere
piirkonna parlamentaarse assamblee resolutsioone;
—võttes arvesse 27. ja 28. novembri 2005. aasta Barcelona tippkohtumist, millel osalesid Euroopa Liidu ja
Vahemere piirkonna partnerriikide riigipead ja valitsusjuhid;
—võttes arvesse Euroopa Liidu eesistujariigi 13. septembri 2005. aasta deklaratsiooni Tuneesia Inim-
õiguste Liiga (LTDH) tegevuse takistamise kohta ja LTDH kongressi ärakeelamise järel võetud meetmeid;
—võttes arvesse nõukogu ja komisjoni avaldusi Euroopa Parlamendi 13. detsembri 2005. aasta istungil;
—võttes arvesse oma 23. juuni 2005. aasta resolutsiooni infoühiskonna kohta (
3);
—võttes arvesse 16. –18. novembril 2005 Tunises toimunud infoühiskonna maailma tippkohtumise (WSIS)
järeldusi;
—võttes arvesse kodukorra artikli 103 lõiget 4,
A. tuletades meelde, et Tuneesia on esimene Vahemere piirkonna riik, kes allkirjastas Euroopa Liiduga
assotsiatsioonilepingu, ning et selle lepingu artiklis 2 sätestatakse, et lepinguosalised lähtuvad sise- javälispoliitikas demokraatia põhimõtete ja põhiõiguste austamisest;
B. arvestades, et Euroopa Liidu naabruspoliitika põhineb vastastikuselt tunnustatud ühiste väärtuste järgi-
misel, milleks on demokraatia, õigusriigi põhimõtted, head valitsemistavad ja inimõiguste austamine;
C. tuletades seoses sellega meelde, et Tuneesia ja Euroopa Liit töötasid ühiselt välja tegevuskava, milles
määratletakse prioriteetse tegevusena demokraatiat ja õigusriigi põhimõtteid tagavate reformide tugev-damine ning eriti sõna-, arvamus-, ühinemis- ja kogunemisvabaduse edendamine;
(1) EÜT L 97, 30.3.1998, lk 2.
(2) Vastuvõetud tekstid, P6_TA(2005)0368.
(3) Vastuvõetud tekstid, P6_TA(2005)0260.23.11.2006 ET C 286 E/495 Euroopa Liidu Teataja
Neljapäev, 15. detsember 2005
D. arvestades vastuolu tippkohtumise (WSIS) eesmärgi ja selle käigus asetleidnud juhtumite vahel, eriti mis
puudutasid Tuneesia julgeolekuteenistuste käitumist komisjoni ühe liikme ja Euroopa Parlamendi liik-mete suhtes ning komisjoni korraldatud ja Euroopa Parlamendi delegatsiooni osalusel toimunud inim-õiguste õpikoja tegevuse häirimist; tervitades sellega seoses nõukogu võetud meetmeid, et tuletadaTuneesiale meelde tema kohustusi inimõiguste ja demokraatlike põhimõtete austamise osas;
E. arvestades tippkohtumise (WSIS) ajal ja sellele eelnenud nädalatel asetleidnud arvukaid vahejuhtumeid,
eelkõige kodanike tippkohtumise mittetoimumist, kallaletunge ajakirjanikele ja inimõiguste aktivistidele,Tuneesia ametivõimude mittereageerimist näljastreikijate suhtes võetud meetmetele ning info- ja sideteh-noloogia kasutamisega seotud vahistamisi, sõnalisi rünnakuid Euroopa Parlamendi liikmete vastu tipp-kohtumise (WSIS) ajal ning ÜRO akrediteeritud isikute sõnavõttude vastu korraldatud sabotaa ži, mis
takistasid sõnavabadust ja kahjustasid tõsiselt riigi mainet;
F. arvestades, et WSISi protsess jätkub pärast Tunise tippkohtumist, mis andis positiivseid tulemusi ja avab
teise faasi lõpulejõudmisega uue etapi;
G. arvestades, et WSISi peamisteks põhimõteteks ja eesmärkideks jäävad:
—infoühiskonna rajamine inimõigustel ja põhivabadustel põhineval alusel;
—digitaalse lõhega võitlemine ja arengu soodustamise tegevuskavale sobivate vahendite otsimine;
—Interneti tasakaalustatuma, pluralistliku ja erinevaid riike esindava ning uutele tehnoloogilistele
väljakutsetele (elektrooniline rämpspost, andmekaitse jne) reageerimist võimaldava haldamise taot-lemine;
H. arvestades Euroopa Parlamendi võetud kohustust tegevuskava konkretiseerimiseks, vastavate rahaliste
vahendite rakendamiseks ja kodanikuühiskonna, sealhulgas kohalike omavalitsuste, ettevõtjate ja valit-susväliste organisatsioonide kaasamiseks infoühiskonda;
1. tuletab meelde, et Tuneesia ja Euroopa Liit on alates 1998. aastast seotud assotsiatsioonilepinguga,
mille artiklis 2 sisalduv inimõiguste klausel moodustab selle lepingu olulise osa;
2. tervitab Tuneesias täheldatud märkimisväärseid majanduslikke ja sotsiaalseid edusamme, eriti hariduse
ja koolituse valdkondades, tervishoiu ja sotsiaalkindlustuse valdkonnas, ning väljendab soovi, et sellega kaas-neksid edusammud demokraatia, õigusriigi ja inimõiguste tugevdamise valdkonnas, eriti sõna- ja ühinemis-vabaduse ning kohtute sõltumatuse osas, mis kuuluvad Barcelona protsessi acquis ' koosseisu;
3. kutsub Tuneesia valitsust üles täitma põhiõiguste, eelkõige sõnavabaduse ja ühinemisvabadusega seotud
kohustusi, mis on tagatud rahvusvaheliste kokkulepetega, mille Tuneesia on ratifitseerinud;
4. tuletab meelde ilmset vastuolu tippkohtumise (WSIS) lõppdeklaratsiooni, milles osalenud riigid märgi-
vad, et inimõiguste ja demokraatia täielik ja igakülgne austamine on infoühiskonna alus, ning võõrustajariigihoolimatuse vahel sellesama kohustuse suhtes;
5. palub Tuneesia ametivõimudel võimaldada Tuneesia Inimõiguste Liigal (LTDH) ja Tuneesia ajakirjanike
kutseühingul (SJT) oma kongressi läbi viia ning vabastada LTDH-le, Tuneesia naiste teadus- ja arendusassot-siatsioonile (AFTURD) ja Santé Sud eraldatud Euroopa Liidu vahendid; palub ühtlasi Tuneesia ametivõimudelteha komisjoniga igakülgselt koostööd, et viia kiiresti ellu kohtumõistmise kaasajastamise projekt, midarahastatakse programmist MEDA 2004 –2006 ning mille abil tuleks prioriteetsena tugevdada kohtuvõimu
sõltumatuse tagatisi;
6. palub seetõttu nõukogul ja komisjonil koostöös Euroopa Parlamendiga esitada peatselt toimuval ELi-
Tuneesia assotsiatsiooninõukogul konkreetseid algatusi ja võtta vajalikke meetmeid nimetatud eesmärgisaavutamiseks inimõiguste olukorra prioriteetseks arutamiseks; meenutab selles kontekstis algatust moodus-tada assotsiatsioonilepingu raames ELi-Tuneesia inimõiguste allkomisjon;C 286 E/496 ET 23.11.2006 Euroopa Liidu Teataja
Neljapäev, 15. detsember 2005
7. palub nõukogul ja komisjonil Euroopa Parlamenti igakülgselt teavitada võetavatest meetmetest ning
ELi-Tuneesia järgmisel assotsiatsiooninõukogul tehtavatest otsustest; palub sellega seoses nõukogul ja komis-jonil teavitada avalikkust meetmetest, eriti meetmetest, mida võetakse inimõiguste eest võitlejaid silmaspidades;
8. väljendab rahuolu, et ühehäälselt esinenud Euroopa Liidul oli Tunises toimunud aruteludel võimalik
väljendada oma jõulist seisukohta, täites samal ajal juhtivat rolli esitatud ettepanekutega ja eelkõige seosesedusammudega Interneti haldamise ja tegevuskava konkretiseerimise osas; väljendab rahuolu, et Euroopa
Parlament kaasati kogu protsessi, ja soovib, et seda meetodit jätkataks ka tulevikus;
9. võtab rahuoluga teadmiseks otsuse jätkata protsessi vastavalt Interneti haldamist ning Internet Corpo-
ration for Assigned Names and Numbers sõltumatuse kinnitamist käsitlevale kokkuleppele; tervitab riikide-vahelise kohtlemise võrdsuse põhimõtte osas valitsustevahelise tõhustatud koostöö sisseseadmist ning Inter-neti haldamist puudutava foorumi loomist; rõhutab, et need edusammud vastavad Euroopa Parlamendisoovile töötada välja Interneti tasakaalustatud haldamisviis;
10. teeb presidendile ülesandeks edastada käesolev resolutsioon nõukogule ja komisjonile, liikmesriikide
valitsustele ja parlamentidele, ÜRO inimõiguste komisjonile, Tuneesia valitsusele, Rahvusvahelisele Telekom-
munikatsiooniliidule ning WSISi kõrgetasemelisele korralduskomiteele ja tegevsekretariaadile.
P6_TA(2005)0526
Tarbijate huvide edendamine ja kaitsmine
Euroopa Parlamendi resolutsioon tarbijate huvide edendamise ja kaitsmise kohta uutes
liikmesriikides (2004/2157(INI))
Euroopa Parlament,
—võttes arvesse kodukorra artiklit 45;
—võttes arvesse siseturu- ja tarbijakaitsekomisjoni raportit (A6-0378/2005),
A. arvestades, et edukalt toimiva siseturu eelduseks on tarbijakaitse ja tarbijate usalduse kõrge tase;
B. arvestades, et siseturg on hindade alandamise ja valikute laiendamise kaudu andnud ELi tarbijaile käe-
gakatsutavat kasu;
C. arvestades, et ELis on kümme uut liikmesriiki, millest enamikus on tarbijakaitse suhteliselt uus vald-
kond,
1. märgib rahuloluga, et üldiselt on tarbijakaitse kümnes uues liikmesriigis arenenud positiivselt ja tõst-
nud standardeid, ehkki teha on veel palju;
2. rõhutab, et siseturg ei toimi nõuetekohaselt, kui tarbijad on mõnedes liikmesriikides halvemini kaitstud
kui teistes; tuletab seetõttu meelde, et kõrge ja ühtlane tarbijakaitse tase kõikide liikmesriikide lõikes edendabpiiriüleseid tehinguid ja tagab tarbijate kasusaamise siseturust;
3. tuletab ühtlasi meelde EÜ asutamislepingu artikli 153 olulisust, mis lubab liikmesriikidel säilitada või
kehtestada rangemaid kaitsemeetmeid;
4. kutsub komisjoni üles korraldama sõelumist, et uurida üksikasjalikult uute liikmesriikide tarbijaorgani-
satsioonide ja tarbijapoliitika struktuuri;23.11.2006 ET C 286 E/497 Euroopa Liidu Teataja
Neljapäev, 15. detsember 2005